રાજકોટમાં વિધાનસભાની ચૂંટણી અંગે વાતાવરણ ગરમાયું છે. ગત અઠવાડિયે કોંગ્રેસના ઉમેદવાર ઇન્દ્રનીલ રાજ્યગુરૂના ભાઇ પર થયેલ હુમલા બાદ સોમવારે રાતે વધુ એક વખત હોબાળો થયો હતો. કોંગ્રેસના ઉમેદવાર મિતુલ દોંગાની જાહેરસભામાં ભાજપના કહેવાતા કાર્યકર્તા ખુલ્લી તલવાર સાથે પહોંચ્યા હતા અને તોડફોડ કરી હતી. મિતુલ દોંગાએ આ અંગે કહ્યું હતું કે, મિતુલ દોંગા ભાષણ કરીને નીકળી ગયા બાદ અન્ય કોંગ્રેસ કાર્યકર્તા ભાષણ આપી રહ્યા હતા તે સમયે જ ભાજપના એક કાર્યકર્તાએ અચાનક આવી તોફાન કરતા નાસ-ભાગ થઇ હતી.